**KLAIPĖDOS MIESTO SAVIVALDYBĖS**

**VALDYMO PROGRAMOS (Nr. 03) APRAŠYMAS**

|  |  |
| --- | --- |
| **Biudžetiniai metai** | 2022-ieji metai |
| **Asignavimų valdytojas** | Savivaldybės administracija |
| **Programos pavadinimas** | **Savivaldybės valdymo programa** | **Kodas** |  **03** |
| **Ilgalaikis prioritetas** **(pagal KSP)** | Socialinės įtraukties didinimas, įgalinant bendruomeniškumą ir stiprinant vietos savivaldą | **Kodas** | **II** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | **Kodas** | **01** |
| **Programos tikslas** | Kurti savivaldybės valdymo sistemą, patogią verslui ir gyventojams | **Kodas** | **01** |
| **Tikslo įgyvendinimo aprašymas:** Savivaldybės funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo. Klaipėdos miesto savivaldybės (toliau – Savivaldybė) atstovaujamoji institucija yra Savivaldybės taryba, turinti vietos valdžios ir viešojo administravimo teises ir pareigas, o vykdomoji institucija – Savivaldybės administracijos direktorius*,* turintis viešojo administravimo teises ir pareigas. Šios Savivaldybės institucijos yra atsakingos už savivaldos teisės įgyvendinimą. Savivaldybė siekia aktyvios gyventojų įtraukties į miesto gyvenimą, vystymą ir valdymą, informuoja visuomenę apie veiklą, svarbiausias miesto aktualijas, nuolat pateikdama informaciją įvairiomis žiniasklaidos priemonėmis: interneto svetainėse, socialiniuose tinkluose, vietinėje ir nacionalinėje spaudoje, radijuje, televizijoje.Tinkamas organizacijos funkcijų ir darbuotojų, padalinių vadovų atskaitomybės konfigūravimas užtikrina visų suinteresuotų šalių poreikių patenkinimą ir padidina veiklos produktyvumą. Darbuotojų profesionalumas yra pagrindinė sėkmingos, efektyvios, kokybiškos institucijos veiklos pamatas, todėl Savivaldybėje nuolat vyksta dirbančių asmenų administracinių gebėjimų ir jų kvalifikacijos tobulinimas. Sparti informacinių technologijų plėtra ir interneto naudojimo pažanga įgalina greičiau pritaikyti inovatyvius sprendimus savo veikloje bei didinti elektroninėje erdvėje teikiamų paslaugų apimtį.**01 uždavinys. Organizuoti savivaldybės veiklos bendrųjų funkcijų vykdymą.***Savivaldybės administracijos veiklos užtikrinimas*. Savivaldybės administracijoje dirbantys darbuotojai organizuoja Lietuvos Respublikos vietos savivaldos įstatyme numatytų savarankiškųjų ir valstybinių (perduotų savivaldybėms) savivaldybių funkcijų įgyvendinimą. Savivaldybės administracijos veiklos organizavimo išlaidas sudaro valstybės tarnautojų ir darbuotojų, dirbančių pagal darbo sutartis, darbo užmokesčio fondas, komandiruočių ir kvalifikacijos kėlimo, ryšių paslaugų, Savivaldybės administracijos reikmėms naudojamų pastatų ir automobilių išlaikymo ir priežiūros, kanceliarinių bei ūkinių prekių įsigijimo ir kitos išlaidos. Vadovaudamasi Lietuvos Respublikos vietos savivaldos įstatymu, Savivaldybės administracija turi užtikrinti atstovaujamosios institucijos – Savivaldybės tarybos ir ją aptarnaujančio Savivaldybės tarybos ir mero sekretoriato finansinį, ūkinį ir materialinį aprūpinimą. Savivaldybės tarybos išlaikymo išlaidas sudaro mero ir jo pavaduotojų darbo užmokesčio fondas, komandiruočių, automobilio išlaikymo ir priežiūros, ryšių, patalpų išlaikymo ir kitos išlaidos, išmokos Savivaldybės tarybos nariams, skirtos paslaugoms, susijusioms su tarybos nario veikla, apmokėti ir pan. Savivaldybės tarybos ir mero sekretoriato išlaikymo išlaidas sudaro Savivaldybės tarybos sekretoriaus ir sekretoriato darbuotojų darbo užmokesčio fondas, komandiruočių, ryšių išlaidos, kanceliarinės prekės ir t. t.2022–2024 m. numatoma vykdyti Savivaldybės valstybės tarnautojų ir darbuotojų, dirbančių pagal darbo sutartis, profesinį tobulinimą. Atsižvelgiant į Lietuvos Respublikos Vyriausybės 2018 m. lapkričio 28 d. nutarimą Nr. 1176 „Dėl Lietuvos Respublikos valstybės tarnybos įstatymo įgyvendinimo“, numatoma Savivaldybėje nuolat tobulinti darbuotojų profesines kompetencijas, teikiant prioritetus šioms sritims: kibernetinis saugumas, asmenų aptarnavimo kokybės gerinimas ir savivaldybės teikiamų paslaugų skaitmeninimas, profesinė etika, streso valdymas ir korupcijos prevencija, analizės ir pagrindimo kompetencijos stiprinimas, komunikacijos kompetencijos stiprinimas, užsienio kalbos tobulinimas. Taip pat didelis dėmesys skiriamas aktualių teisės aktų išmanymui bei specifinių žinių atestavimui. 2020 m. įgyvendinus struktūrinę pertvarką, kuriai įtakos turėjo darbuotojų profesinių ir vadovavimo kompetencijų augimas bei siekis efektyviau priimti sprendimus, susiduriama su vidinės komunikacijos, veiklos procesų, projektinio darbo organizavimo tobulinimo būtinybe. Užklupusi pandemija turės didelės įtakos darbo pobūdžiui ir personalo ugdymo resursams, todėl 2022 m. numatoma organizuoti vadovų ugdymo mokymus 46 įstaigos struktūrinių padalinių vadovams, 8 vyriausiesiems patarėjams, 6 aukščiausio lygio vadovams. Mokymai vyks pokyčių valdymo, sisteminio mąstymo, į rezultatus orientuoto vadovavimo, komunikacijos tobulinimo temomis. 2022–2023 m. numatoma organizuoti mokymus pagal aktualias laikmečiui ir poreikiui programas. Kvalifikacijos tobulinimo rezultatas – Savivaldybės administracijos bei Savivaldybės tarybos ir mero sekretoriato darbo efektyvumo didėjimas, sprendimų priėmimo teisingumas ir greitis, administracinės naštos mažėjimas, Klaipėdos miesto gyventojų pasitikėjimo didėjimas vietine valdžia.Numatomi Savivaldybės aukščiausios ir vidurinės grandies vadovų kvalifikacijos tobulinimo prioritetai: lyderystės kompetencijos stiprinimas, strateginis organizacijos valdymas, inovacijų diegimas organizacijoje, pokyčių valdymas, žmogiškųjų išteklių valdymas, veiklos procesų valdymas, komunikacijos kompetencijos stiprinimas. Taip pat pagal poreikį Viešosios tvarkos skyrius vykdys ekstremalios situacijos, susijusios su COVID-19 paplitimu, valdymo ir pasekmių likvidavimo priemones: mobilaus punkto palapinių (stoginių) nuomos paslauga, dezinfekavimo paslauga, maitinimo paslauga, asmens apsaugos priemonės privalomam rezervui, izoliavimosi patalpų valymo paslauga, apgyvendinimo ir transportavimo paslauga. Sveikatos apsaugos skyrius taip pat vykdys 5 priemones: ėminių iš paciento nosiaryklės ir ryklės paėmimo mobiliuosiuose punktuose COVID-19 ligos (koronaviruso infekcijos) laboratoriniams tyrimams atlikti paslauga; tikslinių grupių, nurodytų Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo sprendimuose, asmenų ištyrimo greitaisiais serologiniais testais „AMP Rapid Test SARS-CoV-2 IgG/IgM“ paslauga; skiepijimo COVID-19 vakcina organizavimo ir teikimo Klaipėdos miesto savivaldybės teritorijoje paslauga; pacientų pervežimo greitosios medicininės pagalbos automobiliu paslauga; savikontrolės tyrimams ir aplinkos paviršių tyrimui reikalingos priemonės.Siekiant užtikrinti sklandų daugiabučių gyvenamųjų namų naudojamos valstybinės žemės po pastatu nuomos mokesčio gyventojams paskirstymą ir mokesčio sumokėjimą į Savivaldybės biudžetą, Savivaldybės administracija už daugiabučių namų butų ir kitų patalpų savininkų naudojamą žemę (po gyvenamuoju namu) apskaičiuoja žemės nuomos mokestį (toliau – ŽNM) ir pateikia deklaraciją daugiabučių gyvenamųjų namų administratoriui (namų valdai) ar bendrijai. Atsižvelgdama į tai, kad Lietuvos Respublikos Vyriausybės 2003 m. lapkričio 10 d. nutarimu Nr. 1387 ,,Dėl žemės nuomos mokesčio už valstybinės žemės sklypų naudojimą“ nustatyta, kad žemės nuomos mokesčio dydį fiziniams asmenims apskaičiuoja savivaldybė, namų administratoriams atsisakius be atlygio proporcingai paskirstyti gyventojams apskaičiuotą mokestį, o Savivaldybės administracijos padaliniams neturint galimybės gauti duomenų apie daugiabučių gyvenamųjų namų butų savininkus, jiems nuosavybes teise priklausančio nekilnojamojo turto plotą, galimą savininkų pasikeitimą ir proporcingai paskirstyti žemės nuomos mokesčio šių namų gyventojams, Savivaldybės administracija skelbė pirkimą valstybinės žemės, esančios po daugiabučiu, nuomos mokesčio administravimo (paskirstymo) paslaugai įsigyti. Žemės nuomos mokesčio daugiabučiams namams paskirstymo ir administravimo paslaugos atlikimo įkainis pagal 2021 m. lapkričio mėnesį sudarytas 8 sutartis su ūkio subjektais (namų valdomis), administruojančiais Savivaldybės daugiabučius gyvenamuosius namus ir teikiančiais naudojamos valstybinės žemės po pastatu mokesčio administravimo paslaugas, yra 12–17 proc. nuo į Savivaldybės biudžetą pervestos ŽNM sumos. 2019 m. įvykus pirkimui Lietuvos Respublikos viešųjų pirkimų įstatymo nustatyta tvarka, siekiant sudaryti sutartis daugiabučių gyvenamųjų namų žemės nuomos mokesčio paskirstymo ir administravimo paslaugai teikti, atitiko pirkimo sąlygų reikalavimus ir sutartys sudarytos su 11 daugiabučių namų savininkų bendrijomis (DNSB) 36 mėn. laikotarpiui, mokesčio paskirstymo gyventojams (administravimo) įkainis 1–10 proc. apskaičiuoto valstybinės ŽNM sumos. 2022 m. II pusmetį vykdant naują pirkimą (pasibaigus sutartims) iš DNSB dėl paslaugos teikimo planuojama, kad net ir keliais procentiniais punktais padidėjus įkainiui, suma priemonei vykdyti žymiai nesikeis, nes ŽNM, kurį paskirsto DNSB, nėra didelis, lyginant su namų valdų paskirstymu. Atsižvelgiant į galimus žemės vertės pasikeitimus dėl atliekamo masinio žemės sklypų vertinimo pagal VĮ Registrų centro suvestinius duomenis bei tai, kad ŽNM paskirstymo paslaugos teikimo mokestis 1–10 proc., kuris, pasirašant sutartis, tikėtina, kad gali kilti keliais procentais, lyginant su prieš trejus metus pasirašytose sutartyse nustatytu įkainiu (dėl besikeičiančios ekonominės aplinkos šalyje), apskaičiuojamas nuo pervestos deklaracijose apskaičiuotos ŽNM sumos, apmokestinus naujus mokesčio mokėtojus, 2022 m. šiai priemonei numatyta – 28 394 Eur.Vadovaujantis Savivaldybės tarybos 2014 m. balandžio 30 d. sprendimu Nr. T2-81, numatytas finansavimas seniūnaičiams su jų veikla susijusioms išlaidoms apmokėti: kanceliarinių, pašto prekių įsigijimui, telefono ir interneto ryšio paslaugoms, seniūnaičio veiklai naudojamo transporto (viešojo transporto bilietų įsigijimui, automobilio statymo, kuro) išlaidoms padengti.Numatytas finansavimas ir duomenų apsaugos pareigūno paslaugos centralizuotam teikimui Savivaldybės biudžetinėse įstaigose, siekiant užtikrinti nepriekaištingą asmens duomenų tvarkymą ir teisės aktų laikymąsi.*Mero reprezentacinių priemonių vykdymas (Mero fondo naudojimas)*. Lietuvos Respublikos vietos savivaldos įstatyme nustatyta, kad mero atstovavimo Lietuvoje ir užsienyje išlaidoms finansuoti sudaromas Mero fondas, kurio dydis tokio dydžio savivaldybėje kaip Klaipėdos miesto gali sudaryti iki dviejų Lietuvos statistikos departamento paskutinio paskelbto Lietuvos ūkio vidutinio mėnesinio darbo užmokesčio dydžių sumą.*Dalyvavimas tarptautinių ir vietinių organizacijų veikloje*. Savivaldybė yra Lietuvoje veikiančių asociacijų narė – Lietuvos savivaldybių asociacijos, Klaipėdos miesto integruotų investicijų teritorijos vietos veiklos grupės bei asociacijos „Klaipėdos regionas“, todėl kasmet įsipareigoja sumokėti nario mokestį už dalyvavimą jose.Siekdama, kad Klaipėdos miesto interesai būtų atstovaujami tarptautiniu mastu, Savivaldybė yra įstojusi į tarptautines organizacijas (Cruise Baltic – CB, EUROCITIES, Union of the Baltic Cities – UBC, Baltic Sail, European Cities Against Drugs – ECAD, Healthy Cities network – WHO, Kommunnes Internasjonale Miljoorganisasjon – KIMO, Istorinių miestų lyga – IMLA, Žydų kultūros paveldo Europoje asociacija, Tall Ships Races Europe Ltd. (Sail Training International – STI)). 2022–2024 m. Savivaldybė toliau tęs dalyvavimą tarptautinių organizacijų veikloje, miestų partnerių organizuojamuose renginiuose, pati kvies ir organizuos užsienio delegacijų priėmimus ir pristatymus apie Klaipėdos miestą. *Paskolų grąžinimas ir palūkanų mokėjimas*. Šios priemonės išlaidas sudaro paskolų grąžinimo, palūkanų už paskolas mokėjimo, komisinių mokesčių ir kitų išlaidų, susijusių su paskolų aptarnavimu, mokėjimas. Savivaldybė 2022 m. pagal pasirašytas ankstesniais laikotarpiais sutartis privalo grąžinti 2 964 864 Eur paskolų. Lietuvos Respublikos fiskalinės sutarties įgyvendinimo konstituciniame įstatyme įtvirtinta nuostata, kad Savivaldybės biudžetas turi būti planuojamas, tvirtinamas, keičiamas ir vykdomas taip, kad biudžeto asignavimai neviršytų jo pajamų. Kadangi Savivaldybei per metus leidžiama pasiskolinti tik tokią sumą, kurią Savivaldybė numato tais metais grąžinti, mūsų Savivaldybės prognozuojami skolinimosi limitai būtų: 2022 m. – 2 964 9 tūkst. Eur, 2023 m. – 3 557 9 tūkst. Eur, 2024 m. – 4 269 4 tūkst. Eur. Kiekvienais metais skolinantis šias sumas, palūkanoms planuojama sumokėti: 2022 m. – 137,0 tūkst. Eur, 2023 m. – 153,0 tūkst. Eur, 2024 m. – 149,0 tūkst. Eur. *Savivaldybei nuosavybės teise priklausančio ir patikėjimo teise valdomo turto valdymas, naudojimas ir disponavimas*. Įgyvendinant šią priemonę, planuojama vykdyti įvairių statinių, inžinerinių tinklų (šilumos, vandentiekio, buitinių ir lietaus nuotekų), gatvių ir kitų miesto kelių teisinę registraciją. Savivaldybės taryba 2007 m. spalio 31 d. sprendimu Nr. T2‑356 pavedė Savivaldybės administracijos direktoriui organizuoti vandentiekio, buitinių nuotekų ir šilumos tinklų kadastrinius matavimus, teisinę registraciją ir siūlyti atitinkamų bendrovių akcininkams didinti bendrovių įstatinį kapitalą inžineriniais tinklais – turtiniais įnašais.Siekiant tinkamai valdyti Savivaldybės turtą ir išsaugoti jo esamą būklę, organizuojami vieši turto nuomos konkursai, tačiau, neišnuomojus patalpų, reikia užtikrinti neišnuomoto Savivaldybės turto apsaugą ir eksploatacinių išlaidų apmokėjimą. Taip pat Savivaldybė turi apmokėti už pastato bendro naudojimo objektų, kuriuose yra Savivaldybei priklausančios patalpos, remonto darbų atlikimą. 2022 m. planuojami pastato, esančio Liepų g. 3, remonto darbai.Pagal „Švyturio“ arenos koncesijos sutartį Savivaldybė įsipareigojo apmokėti išlaidas už aikštelės prie arenos apšvietimui sunaudotą elektros energiją (eksploatuojama 116 žibintų), taip pat kompensuoti energinių išteklių pabrangimą. Privatizuojant Savivaldybei nuosavybės teise priklausantį turtą (akcijas, negyvenamąsias patalpas) rengiami privatizavimo objektų sąrašai, įvertinami objektai, rengiamos objektų privatizavimo programos, pasirašomi privatizavimo sandoriai, kontroliuojamas jų vykdymas. Patalpos, kurios nereikalingos Savivaldybės funkcijoms vykdyti, yra išnuomojamos, todėl skelbiami turto nuomos konkursai arba atnaujinamos pasibaigusios nuomos sutartys. Programoje numatytos lėšos Savivaldybei priklausančių statinių esamos techninės būklės įvertinimo paslaugoms įsigyti ir nenaudojamų (neeksploatuojamų) statinių ir jų inžinerinių tinklų techninei būklei palaikyti. 2022 m. planuojama atlikti Danės upės krantinės ruožo nuo Jono kalnelio iki Klaipėdos piliavietės ekspertizę, nes atliekant krantinės apžiūrą, nustatyta, kad vietomis ji yra pasislinkusi 3–4 cm. Todėl būtina įvertinti krantinės atitiktį esminiam statinio reikalavimui. Mechaninis atsparumas ir pastovumas. Ekspertizės išvados bus naudojamos Danės upės valymo ir gilinimo darbams atlikti. Atkreiptinas dėmesys, kad šiems darbams yra reikalinga povandeninė konstrukcijų apžiūra, todėl kaina, lyginant su pastatų ekspertizės paslaugų kainomis, yra žymiai didesnė.Įgyvendinant Savivaldybės tarybos 2019 m. liepos 25 d. sprendimu Nr. T2‑247 patvirtintus Klaipėdos miesto savivaldybės 2019–2023 metų veiklos prioritetus, bus parengtas ir įgyvendintas Savivaldybės turto ir įmonių valdymo efektyvinimo koncepcijos ir priemonių planas, kuriame būtų numatyti strateginiai sprendimai dėl turto ir įmonių valdymo efektyvinimo: nereikalingo turto pardavimo, kriterijų, kuriuos turi atitikti panaudos gavėjai, įvedimo ir t. t. **02 uždavinys. Diegti Savivaldybės administracijoje modernias informacines sistemas ir plėsti elektroninių paslaugų spektrą.** *Informacinių technologijų palaikymas ir plėtojimas Savivaldybės administracijoje*. Įgyvendinant šį uždavinį numatoma atlikti veiklas, susijusias su informacinių technologijų tobulinimu ir naudojimu, kompiuterių ir programinės įrangos priežiūra, administravimu ir plėtra, kompiuterių tinklo valdymu ir plėtojimu. Bus užtikrinamas interneto ryšio palaikymas, eksploatacinių medžiagų įsigijimas, sugedusių spausdintuvų, biuro įrangos remontas ir priežiūra, programinės įrangos licencijų nuoma, turimos programinės įrangos atnaujinimas, priežiūra ir konsultavimas. Nuo 2015 m. įdiegta ir nuolat palaikoma Eilių valdymo sistemos posistemė kontaktų su klientais valdymui bei programinė įranga Valstybinės mokesčių inspekcijos duomenų, reikalingų valstybės rinkliavos administravimui, paieškai ir gavimui. 2022 m. numatomas diegimas naujų informacinių sistemų: apskaitos sistemos įdiegimas VšĮ (pavaldžių įstaigų bendra apskaitos sistema) (dalis įstaigų – 2022 m., pabaiga – 2023 m.); seniūnaičių balsavimo sistema, tinklalapis ir kt.; paraiškų informacinės sistema. Šiuo metu teikiamų paslaugų sistemoje yra 218 administracinių paslaugų, iš jų 136 teikiamos elektroniniu būdu, t. y. 62 proc. nuo visų paslaugų. 2021 m. buvo peržiūrėtos visos teikiamos elektroninės paslaugos, pakelti kai kurių paslaugų brandos lygiai (iki 2021-12-31 pakelti 68paslaugų lygiai ir sukurtos 8naujos paslaugos), redaguotos paslaugų elektroninės užsakymo formos, kad užsakovui reikėtų kuo mažiau suvesti informacijos, o dalis informacijos automatiškai būtų perkelta iš Elektroninių valdžios vartų. Dėl naujo vadybos modelio LEAN, kurio tikslas – mažesniais administraciniais ištekliais sukurti didesnę vertę klientui, nemažai skyrių nusprendė savo paslaugas teikti ir elektroniniu būdu. Tokiu būdu daug paslaugų pakilo iki 4 ar 5 brandos lygio. 1 ir 2 brandos lygiai nėra elektroninė paslauga. 1 brandos lygis – tai tokia paslauga, kuri neturi prašymo, tai yra įvairios konsultacijos telefonu, atvykus fiziškai ar elektroniniu paštu. 2 brandos lygis – tai galimybė iš svetainės parsisiųsti prašymo formą *Word* formatu, ją užpildyti ir atsiųsti elektroniniu paštu ar atnešti fiziškai. 3 brandos lygis – tai elektroninė paslauga, kai galima užsakyti paslaugą užpildant elektroninę formą, bet paslaugos rezultatas nepateikiamas elektroniniu būdu, reikia atvykti atsiimti rezultatą arba pateikti papildomus dokumentus. 4 ir 5 brandos lygiai – tai elektroninė paslauga, kai galima užsakyti paslaugą per elektroninių paslaugų portalą ir atsakymas pateikiamas per tą patį portalą. 5 nuo 4 brandos lygio skiriasi tuo, kad 5 lygyje yra daugiau automatizacijos ir užsakovui reikia suvesti mažiau informacijos, nes dalis informacijos yra gaunama iš Elektroninių valdžios vartų.2020 m. per Savivaldybės e. paslaugų sistemą gauti 5006 paslaugų užsakymai, o 2021 m. –5415 paslaugų užsakymų. Palyginus 2021 m. su 2020 m., užsakymų skaičius padaugėjo 8,2 proc., todėl galima daryti išvadą, kad asmenų, besinaudojančių el. paslaugomis, skaičius didėja. Įgyvendinant Savivaldybės tarybos 2019 m. liepos 25 d. sprendimu Nr. T2‑247 patvirtintus Klaipėdos miesto savivaldybės 2019–2023 metų veiklos prioritetus, 2022 m. numatoma įdiegti klaipėdiečio kortelės sistemą. Klaipėdiečio kortelę turintys Klaipėdos mieste gyvenamąją vietą deklaravę asmenys galėtų naudotis įvairiomis paslaugomis (pvz., viešojo transporto, kultūros įstaigų ir kt.) bei nuolaidomis. 2023 m. ir 2024 m. planuojama išplatinti po 15 tūkst. vnt. klaipėdiečio kortelių.**03 uždavinys. Gerinti gyventojų aptarnavimo kokybę, diegiant pažangius vadybos principus.***Tobulinti Savivaldybės administracijos veiklos valdymą*. Patvirtintus 2021–2030 metų strateginį plėtros planą, 2022 m. numatomas reprezentacinių priemonių vykdymas (ataskaitos maketavimas su infografikais ir profesionalių fotografijų užsakymas). 2023 m. numatomas plėtros plano viešinimo renginys, suvenyrų ir leidinio įsigijimas. Siekiant gerinti gyventojams teikiamas Savivaldybės paslaugas, numatomas Socialinės paramos skyriaus perkėlimas į nuomojamas patalpas ir Klientų aptarnavimo centro įkūrimas. Planuojama nuomotis maždaug 600–800 kv. m. patalpas, skirtas dirbti 43 specialistams, iš jų 2–3 darbo vietos būtų skiriamos Klientų aptarnavimo centrui. Patalpų būtų ieškoma pirmame aukšte arba kituose aukštuose, į kuriuos būtų patogus patekimas liftu, pritaikytu neįgaliems asmenims. Siekiant maksimaliai lengvo pasiekiamumo visiems miestiečiams, patalpų lokacija turėtų būti centrinėje miesto dalyje, šalia jų įrengtos automobilių stovėjimo vietos bei autobusų stotelės. **04 uždavinys. Gerinti gyventojų aptarnavimo ir darbuotojų darbo sąlygas Savivaldybės administracijoje.***Savivaldybės administracijos reikmėms naudojamų pastatų ir patalpų einamasis remontas*. 2022–2024 m. planuojama tęsti dalies vidaus patalpų remonto darbus pastate Liepų g. 11, sutvarkyti pastato Danės g. 17 pastato stogą (2022 m. planuojama parengti projektą). Taip pat numatyta Liepų g. 11 pastatui pirkti žaliąją energiją (saulės elektrinę) iš saulės parko (2022 m. bus rengiama paraiška).Naujo administracinio pastato su Klientų aptarnavimo centru statyba arba pirkimas. 2021-04-28 Savivaldybės tarybos kolegija pritarė sprendimui „KMSA veiklai pritaikytų patalpų / pastato įsigijimas“. 2022 m. planuojama parengti projekto techninę specifikaciją ir pirkimo sąlygas šiam objektui, t. y. išanalizuoti ploto, vietos, erdvių išdėstymo poreikį, atlikti galimybių analizę dėl naujo pastato statybos arba pirkimo, atlikti finansinius projekto skaičiavimus.  |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės padalinys, atsakingas už rodiklio reikšmių pateikimą | Kriterijaus reikšmė, metai |
| 2021 (faktas) | 2022 | 2023 | 2024 |
| Teisiškai neįregistruoto turto skaičius nuo viso turto skaičiaus, proc. | Turto valdymo skyrius | 14,9 | 14,9 | 14,5 | 14,0 |
| Teisiškai įregistruotų gatvių skaičius nuo faktiškai esančio gatvių skaičiaus, proc. | Turto valdymo skyrius | 99 | 100 | 100 | 100 |
| Nenaudojamo veikloje nekilnojamojo turto dalis, palyginti su visu Savivaldybės nekilnojamuoju turtu, proc. (skaičiuojama pagal nekilnojamojo turto objektus) | Turto valdymo skyrius | 0,29 | 0,15 | 0,15 | 0,10 |
| Savivaldybės kontroliuojamų įmonių rentabilumas (proc.) | Turto valdymo skyrius | 100 | 100 | 100 | 100 |
| Savivaldybės administracijos darbuotojų kaita, proc. | Personalo skyrius | 8 | 10 | 10 | 10 |
| Teikiamų elektroninių paslaugų kiekis: | Informacinių technologijų skyrius | 218 | 218 | 218 | 218 |
| 1 brandos lygio paslaugos | 25 | 18 | 14 | 10 |
| 2 brandos lygio paslaugos | 57 | 47 | 37 | 27 |
| 3 brandos lygio paslaugos | 4 | 2 | 0 | 0 |
| 4 brandos lygio paslaugos | 81 | 97 | 110 | 121 |
| 5 brandos lygio paslaugos | 51 | 54 | 57 | 60 |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, savivaldybės biudžeto rinkliavos lėšos, valstybės biudžeto specialiosios tikslinės dotacijos lėšos, pajamų įmokos už patalpų nuomą, Kelių priežiūros ir plėtros programos lėšos, kitos lėšos.  |
| **Klaipėdos miesto savivaldybės 2021–2030 metų strateginio plėtros plano dalys, susijusios su vykdoma programa:**2.6.1. uždavinys. Padidinti savivaldybės teikiamų viešųjų paslaugų efektyvumą bei užtikrinti šias paslaugas teikiančių specialistų kompetencijas.2.6.2. uždavinys. Pagerinti savivaldybės veiklos valdymą, tobulinant savivaldybės ir savivaldybės įstaigų valdymo procesus.2.6.3. uždavinys. Sustiprinti teigiamą Klaipėdos miesto įvaizdį ir komunikaciją.2.6.4. uždavinys. Skatinti gyventojų bendruomeniškumą ir įtrauktį. |

Priedas – 2022–2024 m. Klaipėdos miesto savivaldybės miesto valdymo programos(Nr. 03) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_